એક જ વારદાતને અલગ અલગ વ્યક્તિઓના દૃષ્ટિકોણથી કહેવાઈ છે, ક્યાંક શંકાની સોય એકથી બીજી વ્યક્તિ પર ફરતી રહે છે, ક્યાંક ઑફિસર્સ ચુકાદા પર પહેલાં પહોંચે છે અને તેને આધારે તપાસ ગોઠવે છે... આ બધું જ આપણી રેગ્યુલર સસ્પેન્સ થ્રિલર ફિલ્મો કરતાં ખાસ્સું અલગ છે. ફાસ્ટ સ્પીડ, સસ્પેન્સફુલ મ્યુઝિક વગેરે ન હોવાને કારણે 'તલવાર' ઘણે ઠેકાણે ધીમી અને ઓછી ગ્રિપિંગ લાગે છે. પરંતુ તે આપણું ન્યાયતંત્ર, પોલીસતંત્ર, મીડિયા, પબ્લિક વગેરે બધાની માનસિકતા પર પણ સવાલો ઉઠાવે છે.